בית קטן בערבה (סדרת טלוויזיה)

בית קטן בערבה (באנגלית: Little House on the Prairie) הייתה סדרת טלוויזיה אמריקאית מסוגת דרמה-מערבון לכל המשפחה, ששודרה ברשת NBC בין השנים 1974– 1983, וזכתה להצלחה. הסדרה מבוססת על סדרת ספרי "בית קטן בערבה" מאת לורה אינגלס ויילדר, שיצאה החל מ-1932, ומתארת את זכרונות ילדותה של ויילדר באזור המערב התיכון של ארצות הברית בסוף המאה ה-19. הסדרה הייתה עיבוד חופשי של ספרי "בית קטן בערבה", וחלקים ממנה שונו בהשוואה לספרים. נוספו מספר דמויות, כגון אלברט (מתיו לביורטו), ילד יתום שהמשפחה אימצה. הסדרה צולמה בסימי ואלי, קליפורניה, ומתארת את חיי משפחתה של הילדה לורה בחווה בעיירה וולנט גרוב, מינסוטה, בשנות ה-70 וה-80 של המאה ה-19. הדמויות המרכזיות במשפחה הן אביה החוואי צ'ארלס, אמה קרוליין, ושלוש אחיותיה מרי, קארי וגרייס. מאוחר יותר הצטרפו למשפחה הילדים אלברט, קסנדרה וג'יימס. דמויות נוספות מהעיירה, שסיפקו לעיתים קרובות רגעים קומיים, הן מר אדוארדס ובני משפחת אולסן. הנושאים המרכזיים בהם עסקה הסדרה הם ערכי משפחה, אהבה, חברות ואמונה. נושאים ספציפיים נוספים היו אימוץ, אלכוהוליזם, גזענות, עיוורון, מחלות שונות, התמכרות לסמים ואונס. יוצר הסדרה והמפיק הוא אד פרנדלי, שנתקל בספרים בתחילת שנות ה-70. הוא הציע למייקל לנדון לביים את סרט הפיילוט של הסדרה, ולנדון הסכים בתנאי שיקבל את התפקיד הראשי; הוא המשיך וביים את מרבית פרקי הסדרה. סרט הפיילוט בן השעתיים באותו שם, יצא ב-30 במרץ 1974. רשת NBC החלה לשדר את הסדרה ב-11 בספטמבר באותה שנה. שידוריה הסתיימו לאחר 9 עונות, ב-10 במאי 1982. לאורך העונות הראשונות שלה דורגה הסדרה במקום 7–17 ברייטינג, וגם בהמשך זכתה להצלחה כאשר דורגה בעקביות עד סיום שידוריה בין 30 התוכניות הנצפות ביותר. הסדרה זכתה ארבע פעמים בפרסי אמי, על צילום והמוזיקה בשלושה פרקים של הסדרה. בעונה התשיעית (1982–1983) שודרה סדרת המשך בשם "בית קטן: התחלה חדשה" ("Little House: A New Beginning"), שכללה את מרבית שחקני הסדרה המקורית, למעט הכוכבים מייקל לנדון וקארן גראסלי. מייקל לנדון - צ'ארלס אינגלס קארן גראסלי - קרוליין אינגלס מליסה גילברט - לורה אינגלס וילדר מליסה סו אנדרסון - מרי אינגלס קנדל לינדזי גרינבוש / סידני גרינבוש - קארי אינגלס ונדי טרנבאו / ברנדה טרנבאו - גרייס אינגלס מתיו לביורטו - אלברט קווין אינגלס ריצ'רד בול - נלס אולסן קתרין מק'גרגור - הרייט אולסן אליסון ארנגרים - נלי אולסן דולטון ג'ונתן גילברט - וילי אולסן אליסון בולסון - ננסי אולסן קווין הייגן - ד"ר היירם בייקר ויקטור פרנץ' - אייזיה אדוארדס פמלה רוילנס - שרה ריד קרטר סטן אייוור - ג'ון קרטר דבס גריר - הכומר רוברט אולדן דין באטלר - אלמנזו ויילדר שאנן דוהרטי - ג'ני ויילדר לינווד בומר - אדם קנדל מריל אולסן - ג'ונתן גארווי הרשה פראדי - אליס גארווי פטריק לביורטו - אנדרו גארווי לסלי לנדון - אטה פלאם שרלוט סטיוארט - אווה בידל סימס לוסי לי פליפין - אלייזה ג'יין ויילדר בוני בארטלט - גרייס סניידר אדוארדס ג'ייסון בייטמן - ג'יימס קופר אינגלס מליסה פרנסיס - קסנדרה קופר אינגלס סטיב טרייסי - פרסיבל אייזק כהן דולטון קייל ריצ'רדס - אלישה סנדרסון אדוארדס קארל סוונסון - לארס הנסון קטי לסטר - הסטר-סו טרהיון דייוויד פרידמן - ג'ייסון קרטר לינדזי קנדי - ג'ב קרטר מדיה וקבצים בנושא בית קטן בערבה בוויקישיתוף אתר האינטרנט הרשמי של בית קטן בערבה "בית קטן בערבה", במסד הנתונים הקולנועיים IMDb (באנגלית) "בית קטן בערבה", באתר Rotten Tomatoes (באנגלית) "בית קטן בערבה", באתר Metacritic (באנגלית) "בית קטן בערבה", באתר אידיבי "בית קטן בערבה", במסד הנתונים הקולנועיים KinoPoisk (ברוסית) בית קטן בערבה - אתר ויקי (באנגלית) סמדר שילוני, דש ללורה: בחזרה ל"בית קטן בערבה", באתר ynet, 17 בפברואר 2017 Associated Press, בית קטן בערבה - מפגש איחוד, באתר ynet, 28 ביוני 2005 מנהרדט, יפעת (2024-09-10). "50 שנה לסדרה "בית קטן בערבה": מה קורה היום עם הכוכבות שלה?". Ynet. נבדק ב-2024-09-10. Top 30 Shows for each year, from 1950 to 2000